Anexă
Regulament de organizare şi funcționare al serviciului social ”Centrul de Zi de Îngrijire și Recuperare Persoane Vârstnice” din cadrul Direcției de Asistență Socială Deta

ARTICOLUL 1

Definiție (1) Regulamentul de organizare şi funcționare este un document propriu al serviciului social ”Centrul de Zi de Asistență și Recuperare”.

Înființarea ” Centrul de Zi de Asistență și Recuperare” din cadrul Direcției de Asistență Socială Deta, precum și Regulamentul de Organizare și Funcționare, Statul de Funcții a fost aprobată prin Hotărârea Consiliului Local al orașului Deta nr. 110/26.08.2025.

Regulamentul de Organizare și Funcționare este aprobat în vederea asigurării funcționării centrului cu respectarea standardelor minime de calitate aplicabile și a asigurării accesului persoanelor beneficiare la informații privind condițiile de admitere, serviciile oferite, condițiile de încetare a contractului, drepturi și obligații.

Prevederile prezentului regulament sunt obligatorii atât pentru persoanele beneficiare, cât şi pentru angajații centrului şi, după caz, pentru membrii familiei beneficiarilor, reprezentanții legali/convenționali, vizitatori.

ARTICOLUL 2

Identificarea serviciului social Serviciul social ”Centrul de Zi de Îngrijire și Recuperare Persoane Vârstnice” cu sediul în Deta, str. Termal nr. 17/A cod serviciu social 8810 CZ-V-I Centre de zi de asistență și recuperare, este înființat și administrat de furnizorul Direcția de Asistență Socială a orașului Deta, acreditat conform Certificatului de acreditare seria AF nr.0012250/22.10.2025, prin Compartimentul Autoritate Tutelară și Asistență Socială.

ARTICOLUL 3

Scopul serviciului social Scopul serviciului social ” Centrul de Zi de Îngrijire și Recuperare Persoane Vârstnice” este de prevenire şi/sau limitare a unor situații de dificultate şi vulnerabilitate, care pot duce la marginalizare sau excluziune socială, prin acordarea de servicii comunitare în concordanță cu nevoile identificate (integrare socială, recuperare/ reabilitare, suport pentru îngrijire personală) și participarea acestora la viața socială și cultivarea relațiilor interumane.

Beneficiarii serviciului social ” Centrul de Zi de Îngrijire și Recuperare Persoane Vârstnice”, care au împlinită vârsta legală de pensionare conform legii, cu domiciliul/reședința în orașul Deta sau a localității Opatița, care se află în risc de marginalizare și excluziune socială ca urmare a limitării fiziologice și fragilității caracteristice fenomenului de îmbătrânire. Capacitatea ”Centrul de Zi de Asistență și Recuperare” este de 50 beneficiari pe luna. 

Ansamblul de activități realizate pentru a răspunde nevoilor sociale, precum şi celor speciale, individuale, familiale sau de grup, sunt următoarele:

Programele de asistență pentru integrare/reintegrare socială cuprind:

1. Activităţi pentru prevenirea marginalizării sociale şi sprijinirea pentru integrare /reintegrarea socială:

- activităţi practice și activități educative (autogospodărire, grădinărit, etc);

- terapii psiho-sociale

- activităţi informative (citire presă, cărți, reviste, urmărirea programe radio sau TV),

- grupuri de discuţii tematice (teme: medicale, sociale, distractive),

- jocuri de grup (jocuri de scrabble, șah, table, rummy, jocuri distractive, jocuri de societate) etc;

- terapii ocupaționale
- activități lucrative (lucru manual, confecţionat obiecte decor, tricotat);

- activități culturale/ activități artistice (teatru, dans, audiţii muzicale, pictură);

- activităţi educaționale intergeneraţii (programe derulate împreună cu copii, studenți, etc.);  

- activităţi în comunitate (vizionare de spectacole, vizite la diverse instituții, serate dansante, participare la acțiuni mediatice, etc);

- activităţi recreativ - distractive (sărbătorirea zilelor de naștere şi a altor sărbători/evenimente speciale, plimbări în aer liber, parcuri, etc.);

- activități dezvoltare deprinderi TIC (utilizare internet); 
- activități de voluntariat.

Programele de recuperare/reabilitare funcțională cuprind:

1. Servicii de consiliere psihologică (recuperare/reabilitare psihică): 
- activități de consiliere psihologică; 
- antrenament cognitiv ( grup sau individual).

2. Servicii de consiliere, informare socială şi îndrumare socio-administrativă - activități de consiliere și informare socială.

3. Servicii de readaptare a capacităților fizice – kinetoterapie (recuperare/reabilitare fizică) - activități de kinetoterapie de grup sau individuală, în funcție de recomandările medicale.

Programele de îngrijire, supraveghere și menținerea sănătății funcționale cuprind:

1. Servicii de îndrumare medicală și consultații;
2. Servicii de supraveghere și monitorizare medicală, asigurate zilnic de către asistentul medical.

3. Servicii de îngrijire personală - suport acordat la sediul centrului prin personal de îngrijire: 
- Supraveghere și suport zilnic; 
- Sprijin pentru realizarea activităților de bază; 
- Sprijin pentru realizarea activităților instrumentale.

Alte servicii de suport:

- Servicii de asistență juridică, activități de consiliere acordate la solicitarea beneficiarului.
ARTICOLUL 4

Cadrul legal de înființare, organizare şi funcționare Serviciul social ” Centrul de Zi de Îngrijire și Recuperare Persoane Vârstnice” funcționează cu respectarea prevederilor cadrului general de organizare şi funcționare a serviciilor sociale reglementat de:

• Legea nr. 292/2011 a asistenței sociale, cu toate completările și modificările ulterioare;

• Legea nr.17/2000 privind asistență socială a persoanelor vârstnice, republicată, cu modificările și completările ulterioare;

• HG nr. 886/2000 privind Grila națională de evaluare a nevoilor persoanelor vârstnice.

HG nr. 259 /22 martie 2023 pentru modificarea HG nr. 886/2000 pentru aprobarea Grilei naţionale de evaluare a nevoilor persoanelor vârstnice

• Ordinul MMSSF 73/2005 privind aprobarea modelului Contractului pentru acordarea de servicii sociale

• HG Nr. 1492/2022 din 14 decembrie 2022 pentru aprobarea Strategiei naţionale privind îngrijirea de lungă durată şi îmbătrânirea activă pentru perioada 2023 – 2030 

• HOTĂRÂRE nr. 1.253/2022 pentru modificarea Hotărârii Guvernului nr. 426/2020 privind aprobarea standardelor de cost pentru serviciile sociale

• HOTĂRÂRE nr. 1.433/ 2022 privind modificarea și completarea anexei la Hotărârea Guvernului nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale

• Ordinul nr.2489/13.12.2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice 

• Legea 9/2023 pentru modificarea și completarea O.U.G. nr. 41/2016 privind stabilirea unor măsuri de simplificare la nivelul administrației publice centrale și pentru modificarea și completarea unor acte normative.

• ORDIN nr. 1.923 din 24 iulie 2024 pentru aprobarea Metodologiei-cadru de evaluare a nevoilor comunității în vederea organizării serviciilor sociale pentru persoanele vârstnice;

• Legea nr. 197 din 1 noiembrie 2012 (*actualizată*) privind asigurarea calității în domeniul serviciilor sociale

(2) Standard minim de calitate aplicabil:

Ordinul nr. 29/2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale.

Anexa 6 - Standardele minime de calitate pentru serviciile sociale acordate în comunitate, organizate ca centre de zi destinate persoanelor adulte - Modificată și înlocuită de Anexa nr. 1 la Ordinul nr. 2143 din 17.11.2022 privind modificarea și completarea Ordinul Ministrului Muncii și Justiției Sociale nr 29/2019 pentru aprobarea standardelor minime de calitate pentru

acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și a serviciilor acordate în comunitate, serviciilor acordate în sistem integrat și cantinele sociale .

(3) Serviciul social ” Centrul de Zi de Îngrijire și Recuperare Persoane Vârstnice” funcționează în cadrul Direcției de Asistență Socială a orașului Deta, înființat prin Hotărârea Consiliului Local nr. 110 din data de 26.08.2025.

ARTICOLUL 5

Principiile care stau la baza acordării serviciului social

(1) Serviciul social ” Centrul de Zi de Îngrijire și Recuperare Persoane Vârstnice” se organizează şi funcționează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile. 
(2) Principiile specifice care stau la baza prestării serviciilor sociale în cadrul Centrului de zi de asistență și recuperare pentru persoane vârstnice sunt următoarele:

a) respectarea şi promovarea cu prioritate a interesului persoanei beneficiare;

b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;

c) asigurarea protecţiei împotriva abuzului şi exploatării persoanei beneficiare;

d) deschiderea către comunitate;

e) ascultarea opiniei persoanei beneficiare și luarea în considerare a acesteia, ținându-se cont, după caz, de vârsta și de gradul său de maturitate, de discernământ și capacitatea de exercițiu;

f) încurajarea inițiativelor individuale ale persoanelor beneficiare și implicarea activă a acestora în soluționarea situațiilor de dificultate;

g) asigurarea unei intervenții profesioniste, prin echipe pluridisciplinare;

h) promovarea unui model familial de îngrijire a persoanei beneficiare;

i) asigurarea unei îngrijiri individualizate şi personalizate a persoanei beneficiare;

j) preocuparea permanentă pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;

k) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;

l) asigurarea unei intervenţii profesioniste, prin echipe pluridisciplinare;

m) asigurarea confidenţialităţii şi a eticii profesionale;

n) responsabilizarea membrilor familiei, reprezentaţilor legale cu privire la exercitarea drepturilor şi îndeplinirea obligaţiilor de întreţinere;

o) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;

p) colaborarea centrului/unităţii cu serviciul public de asistenţă socială. 
r) asistarea persoanelor aflate în situaţii de dificultate şi vulnerabilitate socială, prin implicarea în identificarea, înţelegerea, evaluarea corectă şi soluţionarea problemelor individuale;

s) evitarea oricărei forme de discriminare bazate pe rasă, etnie, sex şi orientare sexuală, statut marital, convingeri politice sau religioase, deficienţă fizică sau psihică, situaţie materială şi/sau orice altă preferinţă, caracteristică, condiţie sau statut.

t) promovarea principiului justiţiei sociale prevăzute de actele normative în vigoare;

v) egalitatea şanselor privind accesul persoanelor asistate la informaţii, servicii, resurse şi participarea acestora la procesul de luare a deciziilor;

x) respectarea demnităţii individului, unicităţii şi valorii fiecărei persoane;

ARTICOLUL 6

Beneficiarii serviciilor sociale (1) Beneficiarii serviciilor sociale acordate în ” Centrul de Zi de Îngrijire și Recuperare Persoane Vârstnice” sunt persoane vârstnice, care au împlinită vârsta legală de pensionare conform legii, cu domiciliul/reședința în orașul Deta sau în localitatea Opatița, aflate în situații de dificultate și/sau în risc de excluziune socială.

(2) Condițiile de acces/admitere în ”Centrul de Zi de Îngrijire și Recuperare Persoane Vârstnice” sunt următoarele:

a) Actele necesare pentru înscrierea în centrele de zi sunt următoarele:

- cerere admitere/furnizare servicii sociale tip centru de zi de asistență și recuperare - declarație de consimțământ privind prelucrarea și utilizarea datelor cu caracter personal 

- copie după buletin de identitate sau carte de identitate

- copie cupon de pensie din ultima lună și/sau alte documente doveditoare de venit

- adeverință de la medicul de familie care să cuprindă următoarele:

- diagnosticele persoanei vârstnice și schema de tratament;

- specificarea că se află/nu se află în evidență cu boli infecto-contagioase;

- specificarea că se află/nu se află în evidență cu boli psihice;

- specificarea recomandării unor nevoi de recuperare: neuromotorie, neuropsihomotorie, neurologică sau neuromusculară;

- recomandare pentru kinetoterapie, după caz;

- adeverință consult psihiatric - dacă echipa multidisciplinară solicită în urma evaluării/reevaluării.

Specialiștii în cadrul Serviciului ” Centrul de Zi de Îngrijire și Recuperare Persoane Vârstnice ” au obligația să asigure / să realizeze în mod gratuit, fotocopierea diverselor acte, cereri sau formulare la solicitare. Modelele de cerere și declarația pe propria răspundere sunt disponibile, la sediul Centrului.

b) Criteriile de eligibilitate sunt următoarele:

- persoana are vârsta legală de pensionare, conform legislației în vigoare

- persoana să aibă domiciliul/ reședința în orașul Deta ori sau localitatea Opatița.

- persoana să nu sufere de boli contagioase sau psihice (de tip psihoze, Alzheimer stadiu mediu-avansat, etc) care pot afecta integritatea celorlalte persoane care fac parte din centru;

- persoana vârstnică să nu fie încadrată în gradul de dependenţă I, în urma evaluării complexe prin aplicarea Fişei de evaluare socio-medicală din Grila naţională de evaluare a nevoilor persoanelor vârstnice;

- în ” Centrul de Zi de Îngrijire și Recuperare Persoane Vârstnice” pot fi incluse doar persoane semidependente gr.II sau gr.III în urma evaluării complexe prin aplicarea Fişei de evaluare socio-medicală din Grilanaţională de evaluare a nevoilor persoanelor vârstnice;

- persoana nu este încadrat/ă în grad de handicap grav cu asistent personal sau indemnizație lunară (conform art.42 din legea 448/2006), de către Comisiei de Evaluare a Persoanelor Adulte cu Dizabilități Timiș 

c) Decizia de admitere/respingere

În urma solicitării de către persoana vârstnică de accesare a serviciilor comunitare acordate în ” Centrul de Zi de Îngrijire și Recuperare Persoane Vârstnice”, asistentul social realizează evaluarea inițială și întocmește în funcție de nevoile identificate, planul de intervenție, solicitând Directorului General emiterea Dispoziției pentru stabilirea dreptului la servicii sociale ca măsură de asistență socială; aplică managementul de caz pentru persoane vârstnice conform Ordinului nr. 2489 din data de 13.12.2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice;

Decizia de admitere/respingere se ia de către Comisia de admitere/respingere și încetare constituită prin Dispoziția Directorului General în acest sens, după emiterea Dispoziției pentru stabilirea dreptului la servicii sociale ca măsură de asistență socială de către Directorul General.

Comisia de admitere/respingere și încetare a acordării serviciilor sociale, după analizarea dosarului și a situației beneficiarului, ia decizia de admitere/ respingere (după caz).

Decizia de admitere/respingere în ” Centrul de Zi de Îngrijire și Recuperare Persoane Vârstnice” este întocmită, de asistent social și semnată de membrii Comisiei. Documentul se înregistrează în Registrul decizii al CZAR( format electronic) de către șeful centrului.

e) Criterii de departajare

În situația în care există solicitări pentru frecventarea Centrului peste capacitatea centrului, persoanele vârstnice vor depune cererea prin care solicită frecventarea centrului, împreună cu documentele necesare și, dacă îndeplinesc criteriile de eligibilitate după evaluarea inițială, vor fi trecute pe lista de așteptare.

În momentul eliberării unui loc, prioritatea includerii în ” Centrul de Zi de Îngrijire și Recuperare Persoane Vârstnice ” din lista de așteptare va fi după cum urmează:

• data întocmirii cereri pentru accesare a serviciului social și a întocmirii fișei inițiale de evaluare, respectând principiul ”primul venit, primul servit”, ținând cont de capacitatea maximă pe grade de dependență (respectiv 36 beneficiari gr. III și 14 beneficiari gr. II ).

f) Modalitatea de încheiere a contractului de furnizare de servicii şi modelul acestuia Contractul de acordare a serviciilor sociale în ” Centrul de Zi de Îngrijire și Recuperare Persoane Vârstnice” este încheiat între beneficiar şi Direcţia de Asistenţă Socială a orașului Deta reprezentată prin directorul general, pe o perioadă de maxim un an, cu posibilitatea de prelungire prin act adiţional.

Modelul contractului este reglementat de Ordinul MMSSF 73/2005 privind aprobarea modelului Contractului pentru acordarea de servicii sociale, încheiat de furnizorii de servicii sociale,

acreditați conform legii, cu beneficiarii de servicii sociale și este aprobat prin decizia furnizorului de servicii sociale sau prin Hotărâre a Consiliului Local.

(3) Condiții de încetare a serviciilor

Condițiile de încetare a serviciilor se regăsesc în Contractul de furnizare servicii sociale încheiat cu beneficiarii la secțiunea ”Încetarea contractului” precum și în Procedura proprie privind încetarea acordării serviciilor.

Rezilierea contractului se poate face în următoarele situații:

a) refuzul obiectiv al beneficiarului de servicii sociale de a mai primi serviciile sociale, exprimat în mod direct sau prin reprezentant;

b) nerespectarea în mod repetat de către beneficiarul de servicii sociale a regulamentului de organizare și funcționare și a regulamentului intern al furnizorului de servicii sociale, precum și a obligațiilor ce-i revin prin acesta;

c) încălcarea de către furnizorul de servicii sociale a prevederilor legale cu privire la serviciile sociale, dacă este invocată de beneficiarul de servicii sociale;

d) retragerea autorizaţiei de funcţionare, a acreditării furnizorului de servicii sociale sau a licenței de funcționare;

e) limitarea domeniului de activitate pentru care furnizorul de servicii sociale a fost acreditat și licențiat, în măsura în care este afectată acordarea serviciilor către beneficiarul de servicii sociale;

f) schimbarea obiectului de activitate al furnizorului de servicii sociale, în măsura în care este afectată acordarea serviciilor către beneficiarul de servicii sociale;

h) în urma producerii unor situații de abuz sau a unor evenimente deosebite, cu impact direct asupra personalului care acordă servicii de centru de zi sau asupra altor beneficiari 

i) nerespectarea de către beneficiar a oricărei dintre obligațiile prevăzute în contract.

Constituie motiv încetare a contractului de servicii sociale următoarele:

a) expirarea duratei pentru care a fost încheiat contractul;

b) acordul părţilor privind încetarea contractului;

c) scopul contractului a fost atins;

d) forţa majoră, dacă este invocată;

e) beneficiarul nu mai îndeplinește condițiile de acordare prevăzute de legislația în vigoare privind acordarea serviciilor sociale persoanelor vârstnice;

f) decesul beneficiarului;

g) comportamentul nepotrivit față de personalul din centrul de zi (agresivitate verbală și fizică), injurii și cuvinte jignitoare adresate de beneficiar personalului centrului de zi, acuze nejustificate și repetate la adresa personalului.

h) beneficiarul de servicii sociale lipsește de la activitățile centrului o perioadă mai mare de 90 de zile calendaristice, consecutiv, fără să anunțe care sunt motivele absenței.

i) schimbarea domiciliului beneficiarului în altă localitate;

j) contactarea unei boli contagioase sau psihice (de tipul psihozelor) care pot afecta pe ceilalți beneficiari

k) încadrarea în grad de dependență I la reevaluare;

l) încadrarea beneficiarului în grad de handicap grav cu asistent personal sau indemnizație lunară de către Comisia de Expertiză Medicală a Persoanelor cu Handicap pentru Adulţi Timiş.

m) lipsa dovezii dispariției riscului de contaminare a celorlalte persoane /centrului (adeverințe medicale, buletine de dezinsecție, etc.) - după perioada maximă de suspendare.

(4) Persoanele beneficiare de servicii sociale furnizate în ” Centrul de Zi de Îngrijire și Recuperare Persoane Vârstnice” au următoarele drepturi:

a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;

b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;

c) să li se asigure păstrarea confidenţialităţii asupra informaţiilor furnizate şi primite;

d) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;

e) să fie protejaţi de lege atât ei, cât şi bunurile lor, atunci când nu au capacitate de exerciţiu;

f) să li se garanteze demnitatea, intimitatea şi respectarea vieţii intime;

g) să participe la evaluarea serviciilor sociale primite;

h) să fie informați cu privire la drepturile sociale, serviciile primite, precum și cu privire la situațiile de risc ce pot apare pe parcursul derulării serviciilor

i) să li se comunice drepturile și obligațiile, în calitate de beneficiari ai serviciilor sociale

j) să fie protejați împotriva riscului de abuz și neglijare;

k) să-și exprime liber opinia cu privire la serviciile oferite;

l) de a primi servicii sociale prevăzute în contractul de furnizare servicii, respectiv în planul de intervenție/planului indivdualizat de asistență și îngrijire;

m) de a refuza, în condiţii obiective, primirea serviciilor sociale;

n) de a fi informat, în timp util şi în termeni accesibili, asupra oportunităţii acordării altor servicii sociale;

o) de a fi informat, în timp util şi în termeni accesibili, asupra listei la nivel local cuprinzând furnizorii acreditaţi să acorde servicii sociale;

p) de a fi informat, în timp util şi în termeni accesibili, asupra regulamentului de organizare și funcționare a serviciului social centru de zi, proceduri operaționale și de sistem r) dreptul de a avea acces la propriul dosar;

q) dreptul de a solicita informații/explicații suplimentare în raport cu rezultatele evaluării/reevaluării realizate de către echipa multidisciplinară;

(5) Persoanele beneficiare de servicii sociale furnizate în ” Centrul de Zi de Îngrijire și Recuperare Persoane Vârstnice” au următoarele obligaţii:

a) să furnizeze informaţii corecte cu privire la identitate, situaţie familială, socială, medicală şi economică și să permită furnizorului de servicii sociale verificarea veridicităţii acestora și să comunice orice modificare intervenită în legătură cu situaţia lor personală;

b) să participe, în raport cu vârsta, situaţia de dependenţă etc. la procesul de furnizare a serviciilor sociale și să respecte termenele și clauzele stabilite în cadrul planului de intervenție/planului individualizat de asistență și îngrijire și să anunțe când lipsesc de la activitățile centrului;

c) este interzis consumul de alcool sau frecventarea centrului în stare de ebrietate;

d) de a avea un comportament decent, civilizat, respectuos, fără agresivitate verbală sau fizică față de colegi și personal, de a respecta atât colegii cât şi personalul, fără conversaţii sau remarci nepoliticoase care pot leza altă persoană;

e) să nu aducă injurii sau cuvinte jignitoare colegilor sau personalului, nemulțumirile putând fi exprimate în scris sau verbal, utilizând un comportament corespunzător și un ton respectuos.

f) sa nu înstrăineze, deterioreze echipamentul Centrului.

g) să respecte prevederile prezentului regulament, cât și regulamentului de ordine internă (reguli de comportament, program, persoanele de contact etc.) și procedurile aplicabile;

h) să respecte termenele și clauzele stabilite în cadrul planului de intervenție/ planului individualizat de asistență și îngrijire;

i) să anunțe orice modificare intervenită în legătură cu situația sa personală pe parcursul acordării serviciilor sociale și a venitului lunar (creștere plafon pensie, obținere grad de handicap);

j) să participe activ în procesul de furnizare a serviciilor sociale și la reevaluarea și revizuirea planului de intervenție/planului individualizat de asistență și îngrijire;

(6) Capacitatea maximă a Centrul de Zi de Îngrijire și Recuperare Persoane Vârstnice este de 50 beneficiari.

(minim 22 beneficiari pe zi/ maxim 50 beneficiari unici pe lună). Persoanele vârstice pot beneficia de unul sau mai multe servicii acordate în cadrul ” Centrul de Zi de Îngrijire și Recuperare Persoane Vârstnice”, în funcție de nevoile identificate și de dorința persoanei vârstnice, în conformitate cu planul de intervenție/individualizat de asistență și recuperare.

Dintre cei 50 de beneficiari, maxim 75%, respectiv 36 persoane pot avea gradul III de dependență (conform HG 886/2000 pentru aprobarea Grilei nationale de evaluare a nevoilor persoanelor vârstnice), iar 14 persoane pot avea gradul II de dependență)

Centrul funcționează cu un program minim de 40 ore/săptămână. În cazul în care, conform planului de intervenție/planului individualizat de asistență și îngrijire al unui beneficiar se prevede un număr redus de zile de frecventare, se va proceda după cum urmează:

- Dacă beneficiarul frecventează între 6 și 10 zile lucrătoare/lună, Centrul va identifica un alt beneficiar care va primi servicii pentru perioada rămasă.

- Dacă beneficiarul frecventează între 1 și 5 zile lucrătoare/lună, Centrul va identifica alți doi beneficiari cărora li se vor oferi servicii în perioada disponibilă.

În toate situațiile descrise mai sus, nu se va depăși capacitatea maximă 50 beneficiari unici lunar.

ARTICOLUL 7

Activităţi şi funcţii

Principalele funcţii ale serviciului social ” Centrul de Zi de Îngrijire și Recuperare Persoane Vârstnice” sunt următoarele:

a) de furnizare a serviciilor sociale de interes public general/local, prin asigurarea următoarelor activităţi:

1. reprezintă furnizorul de servicii sociale în contractul încheiat cu persoana beneficiară;

2. reprezintă furnizorul de servicii sociale în contractele de parteneriat încheiate cu alți furnizori de servicii sociale licențiate din comunitate;

3. reprezintă furnizorul de servicii sociale în contractele de sponsorizare.

b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:

1. elaborarea de materiale informative pe suport scris ( broșuri/fluturași) care sunt distribuite în comunitate; elaborarea de materiale informative pe suport electronic (fotografii, date de informare sau publicitare)

2. asigurarea modului de diseminarea informațiilor referitoare la modul de organizare și funcționare a centrului, serviciile disponibile, drepturile și obligațiile către beneficiari și a reprezentanților acestora, anterior încheierii contractului de furnizare servicii;

3. organizarea sesiunilor de informare a beneficiarilor privind activitățile proprii, consemnate în Registrul privind informarea beneficiarilor;

4. stabilirea unui program de vizită pentru a facilita accesul în incinta proprie a potențialilor beneficiari, membrii săi de familie, anterior admiterii acestora, pentru a cunoaște activitățile, serviciile acordate;

c) de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:

1. organizarea și participare la acțiuni de promovare a imaginii beneficiarilor și sensibilizare comunității despre problematica persoanelor vârstnice;

2. realizarea Raportului Informativ privind Chestionarul de măsurare a satisfacției beneficiarilor;

3. aplicarea prevederilor Codului de etică care cuprinde un set de reguli ce privesc asigurarea tratamentului egal pentru toți beneficiarii, acordarea serviciilor exclusiv în interesul și protecția beneficiarilor, respectarea eticii profesionale în relația cu beneficiarii;

4. organizarea sesiunilor de informare a personalului privind cunoașterea și aplicarea prevederilor Codului de etică, consemnate în registrul de evidență privind perfecționarea continuă a personalului;

5. comunicarea către beneficiari a Procedurii privind sesizările și reclamațiile, facilitând și încurajând beneficiarii să-și exprime opinia asupra oricăror aspecte care privesc activitatea centrului;

6. organizarea sesiunilor de informare a personalului privind respectarea drepturilor/obligațiilor beneficiarilor precum și drepturile/obligațiile centrului, 

7. organizarea sesiunilor de informare a beneficiarilor privind respectarea drepturile și obligațiile comune, precum și a sesiunilor privind tipurile de abuz, modalitatea de identificare și sesizare a eventualelor abuzuri;

8. comunicarea către beneficiari a Procedurii privind cazurile de abuz și neglijență, încurajându-i astfel să sesizeze orice formă de abuz, neglijență sau tratament degradant la care sunt supuși de persoanele cu care vin în contact;

d) de asigurare a calităţii serviciilor sociale prin realizarea următoarelor activităţi:

1. elaborarea instrumentelor standardizate utilizate în procesul de acordare a serviciilor, așa cum sunt ele prevăzute în standardele minime de calitate aplicabile centrului;

2. realizarea de evaluări periodice a serviciilor prestate, conform standardelor minime de calitate aplicabile centrului;

3. realizarea Raportului Informativ privind Chestionarul de măsurare a satisfacției beneficiarilor;

4. monitorizarea realizării indicatorilor de performanță corelați obiectivelor centrului;

5. monitorizarea permanentă a acordării serviciilor sociale la standardele minime de calitate aplicabile.

e) de administrare a resurselor financiare, materiale şi umane ale centrului prin realizarea următoarelor activităţi:

1. asigurarea accesului la resursele financiare, materiale, juridice și umane ale instituției, necesare desfășurării activităților din cadrul centrului prin: 
a. întocmirea propunerilor pentru Planul Anual de Achiziții al furnizorului de servicii sociale;

b. întocmirea de propuneri pentru investiții;

c. întocmirea de referate de necesitate;

d. întocmirea Planului de Amenajare și Adaptare a Mediului Ambiant;

e. întocmirea de propuneri privind Planul de formare/perfecționare profesională a personalului;

f. orice altă activitate necesară bunei desfășurări a activităților din cadrul centrului de zi;

ARTICOLUL 8

Structura organizatorică, numărul de posturi şi categoriile de personal

Serviciul social ” Centrul de Zi de Îngrijire și Recuperare Persoane Vârstnice” din cadrul Direcției de Asistență Socială Deta funcționează cu un număr total de 10 specialiști, este coordonat de către directorul general prin Compartimentul Autoritate Tutelară și Asistență Socială al Direcției de Asistență Socială Deta, conform statului de funcții, aprobat prin Hotărâre a Consiliului Local.

Pe lângă aceștia, personal din cadrul Direcției de Asistență Socială, are atribuții stabilite prin fișa postului, pentru acordarea de servicii în cadrul centrului de zi de asistență și recuperare, după cum urmează:

- 10 posturi respectiv, 1 kinetoterapeut (S), 1 asistent medical (PL), 1 Art-terapeut (M) si 7 infirmier(G) conform organigramei si statului de funcții aprobat Centrul de Zi de Îngrijire și Recuperare Persoane Vârstnice;

c) personal cu funcţii administrative, gospodărire, întreținere reparații, deservire: prin grija Serviciului administrativ al DASD, îngrijitor clădiri și șofer. Activitățile de întreținere reparații, resurse-umane, juridic, contabilitate și achiziții sunt asigurate de personalul din cadrul Primăriei Deta.

d) voluntari: - în funcție de convențiile de voluntariat semnate la nivel DASD.

1.1. Personalul care activează în cadrul centrului de zi de asistență și recuperare este de 10 persoane.

1.2 Funcția de conducere este asigurată de către directorul general al DASD.

ARTICOLUL 9

Personalul de conducere

(1) Personalul de conducere este reprezentat prin directorul general al DASD care asigură

coordonarea, îndrumarea și controlul activităților desfășurate în cadrul serviciului social ” Centrul de Zi de Îngrijire și Recuperare Persoane Vârstnice”

(2) Atribuţiile personalului de conducere sunt:

a) asigură coordonarea, îndrumarea şi controlul activităţilor desfăşurate de personalul centrului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;

b) elaborează rapoartele generale privind activitatea centrului social, stadiul implementării obiectivelor şi întocmeşte informări pe care le prezintă conducătorului instituției;

c) propune participarea personalului de specialitate la programele de instruire şi perfecționare;

d) colaborează cu alte centre, alţi furnizori de servicii sociale şi/sau alte structuri ale societății civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;

e) întocmeşte raportul anual de activitate;

f) asigură buna desfăşurare a raporturilor de muncă dintre angajaţii centrului;

g) propune aprobarea structurii organizatorice şi a numărului de personal;

h) desfăşoară activităţi pentru promovarea imaginii centrului în comunitate;

i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul centrului pe care îl conduce;

j) răspunde de calitatea activităţilor desfăşurate de personalul din cadrul centrului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;

k) organizează activitatea personalului din subordine şi asigură respectarea timpului de lucru şi a regulamentului de organizare şi funcţionare;

l) reprezintă centrul în relaţiile cu conducerea instituției şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, conform atribuțiilor stabilite prin fișa postului;

m) asigură comunicarea şi colaborarea permanentă cu serviciul public de asistenţă socială de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;

o) întocmeşte propuneri pentru bugetul propriu al centrului;

s) Stabilește anual obiectivele specifice și activitățile Centrul de Zi de Îngrijire și Recuperare Persoane Vârstnice, actualizarea/reactualizarea acestora, pe care le transmite spre avizare și aprobare, și răspunde de punerea în aplicare a activităților de către personalul din subordine;

t) răspunde de calitatea activităților desfășurate de personalul din cadrul Centrul de Zi de Îngrijire și Recuperare Persoane Vârstnice și de îndeplinirea indicatorilor de performanță și dispune, în limita competenței, măsurile de organizare care să conducă la îmbunătățirea acestor activități, sau, după caz, formulează propuneri în acest sens;

u) alte atribuţii prevăzute în standardul minim de calitate aplicabil;

(3)Funcțiile de conducere se ocupă prin concurs sau, după caz, examen, în condițiile legii.

(4)Candidații pentru ocuparea funcției de conducere trebuie să fie absolvenți cu diplomă de învățământ superior în domeniul psihologie, asistență socială și sociologie, cu vechime de minimum 2 ani în domeniul serviciilor sociale, sau absolvenți cu diplomă de licență ai învățământului superior în domeniul juridic, medical, economic și al științelor administrative, cu experiență de minimum 5 ani în domeniul serviciilor sociale.

(5)Sancționarea disciplinară sau eliberarea din funcție a conducătorilor instituției se face în condițiile legii.

ARTICOLUL 10

Personalul de specialitate de îngrijire şi asistenţă precum și auxilar:

(1) Personalul de specialitate este conform organigramei și statului de funcții al Centrului de zi de asistență și recuperare pentru persoane vârstnice:

a) asistent medical PL (325901)

b) kinetoterapeut S (226405)

c) art terapeut M (263504)

d) infirmier/ă G (532103)

(2) Activitățile de asistență socială vor fi asigurate de către Compartimentul Autoritate Tutelară și Asistență Socială din cadrul DASD. Activitățile tehnice și de întreținere vor fi realizate de personal angajat în Compartimentul Administrativ DASD, cu atribuții conform fișelor de post aprobate.

Atribuţii ale personalului de specialitate:

a) asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;

b) colaborează cu specialişti din alte compartimente în vederea soluţionării cazurilor, identificării de resurse;

c) monitorizează respectarea standardelor minime de calitate;

d) sesizează conducerii centrului situaţii care pun în pericol siguranţa beneficiarului, situaţii de nerespectarea prevederilor prezentului regulament;

e) întocmește rapoarte periodice cu privire la activitatea derulată;

f) face propuneri de îmbunătăţire a activităţii în vederea creşterii calităţii serviciului şi respectării legislaţiei;

g) răspunde de elaborarea și implementarea corespunzătoare a sistemului de control intern managerial (SCM), de elaborarea și aplicarea procedurilor operaționale și cele de sistem la nivelul entității;

h) răspunde de elaborarea și implementarea standardul minim de calitate aplicabil la nivelul centrului de zi;

i) răspunde de realizarea atribuțiilor stabilite de către conducătorul instituției în fișa de post;

Atribuțiile Kinetoterapeutului:
a) realizează evaluarea inițială și periodică a beneficiarilor centrului de zi;

b) întocmește documentele necesare specifice, conform procedurilor de lucru (fisa observație şi evaluare kinetoterapeutică iniţială, fisa de monitorizare kinetoterapie, fisa de reevaluare kinetoterapeutică, fişă de evidenţă şi monitorizare kinetoterapeutică, zilnică, etc.)

c) realizează activitățile de kinetoterapie de grup și individuale conform planificărilor;

d) realizează activități de optimizare și dezvoltare a serviciilor de kinetoterapie;

e) derulează/desfăşoară una sau mai multe activităţi de recuperare/reabilitare funcțională, cum ar fi:

• exerciţii care vizează menţinerea/recuperarea unei vieţi independente, respectiv:

- exerciţii de manipulare manuală a obiectelor comune de uz zilnic;

- exerciţii pentru menţinerea/dezvoltarea autonomiei personale şi a abilităţilor de autoîngrijire:

mers, cu sau fără echipament de susţinere, schimbarea poziţiei corpului şi trecerea de la pat în fotoliu/scaun,

• activităţi de reabilitare fizică prin gimnastică de întreţinere, dans, plimbări în curtea centrului, grădinărit etc.

f) colaborează cu membrii echipei multidisciplinare din cadrul centrului de zi şi participă activ la întâlnirile de lucru pe cazuistica fiecărui beneficiar în parte, conform competențelor și a atribuțiilor stabilite prin fișa de post;

g) participă la elaborarea și răspunde de aplicarea metodologiei/procedurii de lucru conform standardelor minime de calitate aplicabile în centrul de zi;

h) răspunde de realizarea atribuțiilor stabilite de către conducătorul instituției în fișa de post;

j) realizează activitățile terapeutice și de recuperare în incinta centrului individual sau în grup în conformitate cu planul terapeutic și recuperare

k) cunoaște diagnosticul fiecărui beneficiar aflat în evidență și inclus în programele de recuperare, selectează exercițiile zilnice in funcție de acesta, combinate cu vârsta și gradul de pregătire fizică;

l) informează beneficiarul asupra procedurilor pe care le efectuează, asupra efectelor terapeutice și asupra efectelor negative care pot să apară;

m) ține evidența și urmărește eficiența tratamentului terapeutic;

n) organizează activitatea din sala de kinetoterapie/sala de activități și urmărește utilizarea rațională a aparaturii din dotare (pregătește și verifică funcționarea aparaturii, semnalând defecțiunile);

o) participă la elaborarea şi punerea în practică a planurilor asistenta şi îngrijire;

p) realizează toată documentația specifică activității desfășurate cuprinsă în dosarul de servicii al beneficiarilor Centrului, actualizând instrumentele de lucru în conformitate cu modificările legislative aplicabile ( Legea privind persoanele vârstnice, a asistenței sociale, standardele minime de calitate, etc.);

q) se ocupă de întocmirea la zi şi păstrarea registrelor aferente muncii sale;

r) monitorizează starea de sănătate a beneficiarilor pe perioada aplicării procedurilor kinetoterapeutice și informează asistentul medical/medicul asupra modificărilor survenite;

Atribuții Asistent medical PL

a)participă la evaluarea inițială și periodică a beneficiarilor centrului de zi;

b) întocmește documentele necesare specifice, conform procedurilor de lucru (fise de observație şi evaluare, monitorizare, informare, etc.)

c) monitorizează starea de sănătate a persoanelor vârstnice din centru de zi (monitorizare TA, Puls, glicemie, etc.);

d) colaborează săptămânal cu medicul și informează asupra oricăror modificări/situații cu privire la starea de sănătate a beneficiarilor;

e) derulează/desfăşoară una sau mai multe activităţi de recuperare/reabilitare funcţională, cum ar fi:

- exerciţii care vizează menţinerea/recuperarea unei vieţi independente, respectiv:

- exerciţii pentru menţinerea/dezvoltarea autonomiei personale şi a abilităţilor de autoîngrijire:

efectuarea toaletei totale şi parţiale, îngrijirea pielii şi igiena dentară, a părului şi îmbrăcămintei, îmbrăcat/dezbrăcat, încălţare/descălţare, hrănire şi hidratare, conştientizare privind alegerea şi adaptarea hainelor în funcţie de microclimatul şi condiţiile de sezon, menţinerea igienei obiectelor personale, precum şi a spaţiului de locuit, menţinerea unei alimentaţii echilibrate, efectuarea de activităţi fizice, implicarea în viaţa de familie, participarea la viaţa socială şi culturală a comunităţii etc, împreună cu educatorul și îngrijitorul la domiciliu 

f) colaborează cu membrii echipei multidisciplinare din cadrul centrului de zi şi participă activ la întâlnirile de lucru pe cazuistica fiecărui beneficiar în parte, conform competențelor și a atribuțiilor stabilite prin fișa de post;

g) răspunde de aplicarea metodologiei/procedurii de lucru conform standardelor minime de calitate aplicabile în centrul de zi;

h) răspunde de realizarea atribuțiilor stabilite de către conducătorul instituției în fișa de post;

i) răspunde de elaborarea și implementarea corespunzătoare a sistemului de control intern managerial (SCM), de aplicarea procedurilor operaționale și cele de sistem la nivelul entității.

j) acordă primul ajutor atunci când este nevoie și ia de urgență legătura cu salvarea, atunci când apar situații de urgență;

Atribuții art terapeut:
a) Elaborează și implementează activități de art terapie adaptate nevoilor și capacităților beneficiarilor vârstnici;

b) Organizează sesiuni individuale și de grup pentru stimularea cognitivă, emoțională și socială;

c) Utilizează tehnici creative precum desen, pictură, colaj, modelaj, meloterapie, terapie prin culoare și activități manuale;

d) Contribuie la prevenirea izolării sociale și la creșterea participării beneficiarilor la activitățile centrului;

e) Sprijină menținerea și dezvoltarea abilităților cognitive, motorii și de comunicare ale persoanelor vârstnice;

f) Desfășoară activități pentru reducerea anxietății, depresiei și stărilor de agitație emoțională;

g) Colaborează cu echipa multidisciplinară a centrului (asistent social, psiholog, kinetoterapeut, personal medical);

h) Întocmește planuri de activitate și fișe de monitorizare pentru beneficiarii incluși în programele de art terapie; 
i) Monitorizează evoluția beneficiarilor și consemnează observațiile relevante în documentele centrului; 
j) Participă la elaborarea planului individualizat de asistență și recuperare;

k) Respectă drepturile beneficiarilor, confidențialitatea datelor și normele etice profesionale;

l) Asigură utilizarea în siguranță a materialelor și instrumentelor folosite în activitățile terapeutice;

m) Participă la activitățile recreative, culturale și de socializare organizate în cadrul centrului;

n) Întocmește rapoarte periodice privind activitatea desfășurată și rezultatele obținute.

Atribuții infirmier/ă:
a. Asigură sprijin beneficiarilor în realizarea activităților de bază ale vieții zilnice în cadrul unității sociale;

b. Participă la supravegherea și îngrijirea persoanelor vârstnice pe durata programului centrului;

c. Sprijină beneficiarii în menținerea igienei personale și a confortului fizic;

d. Însoțește și asistă beneficiarii la activitățile desfășurate în cadrul centrului de zi;

e. Ajută la mobilizarea și deplasarea persoanelor cu dificultăți de mobilitate;

f. Monitorizează starea generală a beneficiarilor și informează personalul de specialitate

asupra modificărilor observate;

g. Participă la distribuirea și servirea mesei conform indicațiilor personalului responsabil;

h. Asigură schimbarea și igienizarea materialelor utilizate pentru îngrijirea beneficiarilor;

i. Contribuie la menținerea unui mediu sigur, curat și adaptat nevoilor persoanelor vârstnice;

j. Respectă normele de igienă, sănătate și securitate în muncă, PSI și protecția beneficiarilor;

k. Participă la activități de socializare și sprijin emoțional pentru prevenirea izolării beneficiarilor; 
l. Colaborează cu echipa multidisciplinară a centrului (asistent social, psiholog, kinetoterapeut, personal medical);

m. Respectă drepturile beneficiarilor, demnitatea, confidențialitatea și principiile etice profesionale;

n. Completează documentele și evidențele specifice activității desfășurate, conform procedurilor interne;

o. Îndeplinește și alte sarcini stabilite de conducerea centrului, în conformitate cu pregătirea profesională și legislația în vigoare.

Serviciile sociale și cele medicale, respectiv asigurare proceduri admitere/încetare servicii precum si consultațiile / îndrumările medicale sunt asigurate prin Compartimentul de Asistență 
Tutelară și Asistență Socială a Direcției de Asistență Socială a orașului Deta , cu atribuții în fișa postului.

a) realizează evaluarea medicală inițială

b) asigură săptămânal consultații medicale și îndrumări medicale

c) colaborează cu întreaga echipă multidisciplinară și participă la ședințele acestora 
d) completează documentele conform procedurilor de lucru specifice

ARTICOLUL 11 Personalul administrativ, gospodărie, întreținere / reparații, deservire 

1) Personalul administrativ care asigură activitățile auxiliare este asigurat de alte servicii ale Direcției de Asistență Socială a orașului Deta. Pentru desfășurarea activității curente în cadrul Centrului de zi pentru persoane vârstnice, personalul auxiliar necesar este asigurat și repartizat de către Compartimentul Administrativ din cadrul DASD, în conformitate cu atribuțiile și organizarea internă a instituției.

ARTICOLUL 12

Finanţarea centrului

(1) În estimarea bugetului de venituri şi cheltuieli, centrul are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.

(2) Finanţarea cheltuielilor centrului se asigură, în condiţiile legii, din următoarele surse:

a) Alocații din bugetul local aprobate anual prin hotărârea Consiliului Local, care asigură fondurile necesare pentru desfășurarea activităților curente, salarizarea personalului, întreținerea spațiilor, implementarea serviciilor sociale și realizarea obiectivelor instituției.

b) Transferuri de la bugetul de stat, prin bugetele ministerelor de resort( în principal Ministerul Muncii și Solidarității Sociale) sau prin Agenția Națională pentru Plăți și Inspecție Socială, pentru finanțarea unor drepturi sociale, subvenții servicii sociale sau programe naționale de asistență socială.

c)fonduri externe nerambursabile, în special fonduri europene, accesate în nume propriu sau prin unitatea administrativ-teritorială, pentru dezvoltarea și modernizarea serviciilor sociale, infrastructurii și capacității instituționale.

d) donații, sponsorizări, alte surse de venituri, conform legislației în vigoare, provenind de la persoane fizice sau juridice, organizații neguvernamentale, instituții publice sau private, din țară sau din străinătate.

e) alte surse de finanțare, în conformitate cu legislaţia în vigoare.

Aprobat, Director general,

Modelul contractului pentru furnizarea de servicii sociale în Centrul de Zi de Îngrijire și Recuperare Persoane Vârstnice din cadrul Direcției de Asistență Socială Deta

CONTRACT 
pentru acordarea de servicii sociale în ” Centrul de Zi de Îngrijire și Recuperare Persoane Vârstnice”

Nr. ………/…………….

Părţile contractante:

I. Direcţia de Asistenţă Socială  – ” Centrul de Zi de Îngrijire și Recuperare Persoane Vârstnice”, denumit în continuare furnizor de servicii sociale, cu sediul în Deta, str. .......Termal, nr. 17/A, tel/fax: ......., codul de înregistrare fiscală 52466330, Certificat de Acreditare seria AF nr. 0012250, reprezentată de Director General, Vizitiu Vlad, și

II. Doamna/domnul ...................., denumită în continuare beneficiar, domiciliat în localitatea ................... , str. .................. nr. ............, bl. …, sc. , et. …, ap. ....., jud. Timiș, având CNP ........................................ , posesor al C.I. seria ....., nr.................. eliberat la data de ................ de către ..........................,

Având în vedere: HCL nr.120/26.10.2025 privind înființarea Direcției de Asistență Socială a orașului Deta, respectiv aprobarea Organigramei, Statului de Funcții și Regulamentului de Organizare și Funcționare al DAS, Legea nr.17/2000 privind asistența socială a persoanelor vârstnice, republicată 2024; Legea nr.292/2011 privind asistența socială cu modificările și completările ulterioare. Ordinul 29/2019 pentru aprobarea Standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale, cu modificările și completările ulterioare;

Cererea de admitere nr. ................./..................;

Fișa de evaluare inițială nr...../.............. și/sau

Fișă de evaluare sociomedicală a nevoilor individuale nr. ............../....................(conform HG nr.886/2000 privind Grila națională de evaluare a nevoilor persoanelor vârstnice);

Ancheta socială nr........../.......

Planul de intervenție nr......./............ sau Planul individualizat de asistență și îngrijire nr. ................./...............;

Declarația de consimțământ privind prelucrarea și utilizarea datelor cu caracter personal nr....../..........

Dispoziția Directorului General privind stabilirea dreptului la servicii sociale ca măsură de asistență socială nr........./.........

Decizia de admitere nr. ......................./...................;

2.Convin asupra următoarelor:

1. Definiții:

1.1. contractul pentru furnizarea de servicii sociale - actul juridic încheiat între o persoană fizică sau juridică, publică ori privată, acreditată conform legii să acorde servicii sociale, denumită furnizor de servicii sociale, și o persoană fizică aflată în situație de risc sau de dificultate socială, denumită beneficiar de servicii sociale, care exprimă acordul de voință al acestora în vederea acordării de servicii sociale;

1.2. furnizor de servicii sociale - persoana fizică sau juridică, publică ori privată, acreditată conform legii în vederea acordării de servicii sociale, prevăzută la art. 11 din Ordonanța Guvernului nr. 68/2003 privind serviciile sociale, aprobată cu modificări și completări prin Legea nr. 515/2003, cu modificările și completările ulterioare;

1.3. beneficiar de servicii sociale - persoana aflată în situație de risc și de dificultate socială, împreună cu familia acesteia, care necesită servicii sociale, conform planului de intervenție revizuit în urma evaluării complexe;

1.4. servicii sociale - ansamblu de măsuri și acțiuni realizate pentru a răspunde nevoilor sociale individuale, familiale sau de grup, în vederea prevenirii și depășirii unor situații de dificultate, vulnerabilitate sau de dependență pentru prezervarea autonomiei și protecției persoanei, pentru prevenirea marginalizării și excluziunii sociale, pentru promovarea incluziunii sociale și în scopul creșterii calității vieții, definite în condițiile prevăzute de Ordonanța Guvernului nr. 68/2003, aprobată cu modificări și completări prin Legea nr. 515/2003, cu modificările și completările ulterioare;

1.5. reevaluarea situației beneficiarului de servicii sociale - activitatea obligatorie a furnizorului de servicii sociale de a evalua situația beneficiarului de servicii sociale după acordarea de servicii sociale pe o anumită perioadă;

1.6. revizuirea sau completarea planului individualizat de asistență și îngrijire - modificarea sau completarea adusă planului individualizat pe baza rezultatelor reevaluării situației beneficiarului de servicii sociale;

1.7. contribuția beneficiarului de servicii sociale - cotă-parte din costul total al serviciului/serviciilor acordat/acordate de furnizorul de servicii sociale, în funcție de tipul serviciului și de situația materială a beneficiarului de servicii sociale, și care poate fi în bani, în servicii sau în natură;

1.8. obligațiile beneficiarului de servicii sociale - totalitatea îndatoririlor pe care beneficiarul de servicii sociale și le asumă prin contract și pe care le va îndeplini valorificându-și maximal potențialul psiho-fizic;

1.9. standarde minimale de calitate - ansamblul de cerințe privind cadrul organizatoric și material, resursele umane și financiare în vederea atingerii nivelului de performanță obligatoriu pentru toți furnizorii de servicii sociale specializate, aprobate în condițiile legii;

1.10. modificări de drept ale contractului de acordare de servicii sociale – modificările aduse contractelor de acordare de servicii sociale în mod independent de voința părților, în temeiul prevederilor unui act normativ;

1.11. forța majoră - eveniment mai presus de controlul părților, care nu se datorează greșelii sau vinii acestora, care nu putea fi prevăzut în momentul încheierii contractului și care face imposibilă executarea și, respectiv, îndeplinirea acestuia;

1.12. evaluarea inițială - activitatea de identificare/determinare a naturii cauzelor, a stării actuale de dezvoltare și de integrare socială a beneficiarului de servicii sociale,precum și a prognosticului acestora, efectuată prin utilizarea de metode și tehnici specifice profesiilor sociale, de către furnizorul de servicii sociale. Scopurile evaluării sunt cunoașterea și înțelegerea problemelor cu care se confruntă beneficiarul de servicii sociale și identificarea măsurilor inițiale pentru elaborarea planului inițial de măsuri;

1.13. planul individualizat de asistență și îngrijire - ansamblul de măsuri și servicii adecvate și individualizate potrivit nevoilor sociale identificate ca urmare a efectuării evaluării complexe, cuprinzând programarea serviciilor sociale, personalul responsabil și procedurile de acordare a serviciilor sociale;

1.14. evaluarea complexă - activitatea de investigare și analiză a stării actuale de dezvoltare și de integrare socială a beneficiarului de servicii sociale, a cauzelor care au generat și care întrețin situația de dificultate în care acesta se află, precum și a prognosticului acestora, utilizându-se instrumente și tehnici standardizate specifice domeniilor: asistență socială, psihologic, educațional, medical, juridic.

2. Obiectul contractului:

2.1. Obiectul contractului îl constituie acordarea de servicii sociale în ”Centrul de Zi de Asistență și Recuperare pentru Persoane Vârstnice”

2.2. Descrierea serviciilor sociale acordate de furnizorul de servicii sociale:

- Servicii/activități de integrare /reintegrarea socială pentru prevenirea și combaterea marginalizării sociale

- Servicii/activități de recuperare/reabilitare funcțională în scopul menținerii sau ameliorării statusului funcțional al beneficiarilor

- Servicii/activități de îngrijire, supraveghere și menținerea sănătății - Servicii/activități suport care pot fi acordate în ” Centrul de Zi de Îngrijire și Recuperare Persoane Vârstnice”

4. Durata contractului:

4.1. Durata contractului este de un an, începând cu data de ……………………, până la data de…….., cu posibilitatea de prelungire prin act adițional.

4.2. Actul adițional la contract se încheie, cu acordul părților, în cazul modificării duratei contractului, în situația în care se modifică datele personale ale beneficiarului, costul lunar al serviciilor /contribuția beneficiarului sau în situația modificării altor date ale contractului.

5. Etapele procesului de acordare a serviciilor sociale:

5.1. implementarea măsurilor prevăzute în planul de intervenție/planul individualizat de asistență și îngrijire;

5.2. reevaluarea periodică a situației beneficiarului de servicii sociale;

5.3. revizuirea planului de intervenție/individualizat de asistență și îngrijire în vederea adaptării serviciilor sociale la nevoile beneficiarului.

6. Drepturile furnizorului de servicii sociale:

6.1. de a verifica veridicitatea informaţiilor primite de la beneficiarul de servicii sociale;

6.2. de a sista acordarea serviciilor sociale către beneficiar în cazul în care constată că acesta i-a furnizat informaţii eronate;

6.3. de a utiliza, în condiţiile legii, date denominalizate în scopul întocmirii de statistici pentru dezvoltarea serviciilor sociale.

6.4. de a realiza, utiliza și difuza imaginea beneficiarului în orice acțiune care are scopul de a promova activitatea Direcției de Asistență Socială a Municipiului Timișoara;

7. Obligaţiile furnizorului de servicii sociale:

7.1. să respecte drepturile şi libertăţile fundamentale ale beneficiarului în acordarea serviciilor sociale, precum şi drepturile beneficiarului de servicii sociale, rezultate din prezentul contract; 
7.2. să acorde servicii sociale prevăzute în planul de intervenție/planul individualizat de asistență și îngrijire, cu respectarea acestuia şi a standardelor minimale de calitate a serviciilor sociale;

7.3. să depună toate diligenţele pentru a asigura beneficiarul de continuitatea serviciilor sociale furnizate;

7.4. să fie receptiv şi să ţină cont de toate eforturile beneficiarului de servicii sociale în îndeplinirea obligaţiilor contractuale şi să considere că beneficiarul şi-a îndeplinit obligaţiile contractuale în măsura în care a depus toate eforturile;

7.5. să informeze beneficiarul de servicii sociale asupra: - procedurilor operaționale aplicate la nivelul centrului de zi (admiterea în centre de zi, încetarea acordării serviciilor în centre de zi, evaluarea a nevoilor individuale ale beneficiarilor din centre de zi, măsurarea gradului de satisfacție a beneficiarilor din centre de zi, semnalarea sesizărilor și reclamațiilor, identificarea, semnalarea și soluționarea cazurilor de abuz și neglijență) 
- conținutului serviciilor sociale și condițiilor de acordare a acestora; 
- oportunității acordării altor servicii sociale; 
- listei la nivel local cuprinzând furnizorii acreditați să acorde servicii sociale; 
- regulamentului de ordine internă; 
- oricărei modificări de drept a contractului;

7.6. să reevalueze periodic situația beneficiarului de servicii sociale, și, după caz, să completeze și/sau să revizuiască planul de intervenție/planul individualizat de asistență și îngrijire exclusiv în interesul acestuia;

7.7. să respecte, conform legii, confidențialitatea datelor și informațiilor referitoare la beneficiarul de servicii sociale;

7.8. să ia în considerare dorințele și recomandările obiective ale beneficiarului cu privire la acordarea serviciilor sociale;

7.9. să încaseze contribuția beneficiarului de servicii sociale conform angajamentului de plată asumat de beneficiar;

7.10. de a informa serviciul public de asistență în a cărui rază teritorială locuiește beneficiarul asupra nevoilor identificate și serviciilor sociale propuse a fi acordate.

8. Drepturile beneficiarului

8.1. În procesul de acordare a serviciilor sociale prevăzute la pct. 2, furnizorul de servicii sociale va respecta drepturile și libertățile fundamentale ale beneficiarului de servicii sociale.

8.2. Beneficiarul are următoarele drepturi contractuale:

a) de a primi servicii sociale prevăzute în planul de intervenție/ planul individualizat de asistență și îngrijire;

b) de a i se asigura continuitatea serviciilor sociale atât timp cât se mențin condițiile care au generat situația de dificultate;

c) de a refuza, în condiții obiective, primirea serviciilor sociale;

d) de a fi informat, în timp util și în termeni accesibili, asupra: 
- drepturilor sociale, măsurilor legale de protecție și asupra situațiilor de risc; 
- modificărilor intervenite în acordarea serviciilor sociale; 
- oportunității acordării altor servicii sociale; 
- listei la nivel local cuprinzând furnizorii acreditați să acorde servicii sociale; 
- regulamentul de organizare și funcționare a serviciului social centru de zi; 
- regulamentului de ordine internă; 
- proceduri operaționale și de sistem aplicabile.

e) de a participa la evaluarea serviciilor sociale primite și la luarea deciziilor privind intervenția socială care i se aplică, putând alege variante de intervenție, dacă ele există;

f) dreptul de a avea acces la propriul dosar;

g) de a-și exprima nemulțumirea cu privire la acordarea serviciilor sociale.

9. Obligațiile beneficiarului:

9.1. să furnizeze informaţii corecte cu privire la identitate, situaţie familială, socială, medicală şi economică și să permită furnizorului de servicii sociale verificarea veridicităţii acestora și să comunice orice modificare intervenită în legătură cu situaţia lor personală;

9.2. să participe, în raport cu vârsta, situaţia de dependenţă etc. la procesul de furnizare a serviciilor sociale și să respecte termenele și clauzele stabilite în cadrul planului de intervenție/planului individualizat de asistență și îngrijire și să anunțe când lipsesc de la activitățile centrului;

9.3. să contribuie la plata costurilor serviciilor sociale primite cu o cotă-parte din costul total al serviciului/serviciilor acordat/acordate de furnizor, conform pct. 3.2 și 3.3; dar și conform angajamentului de plată asumat

9.4. să nu pretindă nici un beneficiu material sau pecuniar ca urmare a aplicării prevederilor așa cum sunt ele prezentate la pct. 6.4;

9.5. este interzis consumul de alcool sau frecventarea centrului în stare de ebrietate;

9.6. de a avea un comportament decent, civilizat, respectuos, fără agresivitate verbală sau fizică față de colegi și personal, de a respecta atât colegii cât şi personalul, fără conversații sau remarci nepoliticoase care pot leza altă persoană;

9.7. să nu aducă injurii sau cuvinte jignitoare colegilor sau personalului, nemulțumirile putând fi exprimate în scris sau verbal, utilizând un comportament corespunzător și un ton respectuos.

; 9.8 să respecte prevederile prezentului regulament, cât și regulamentului de ordine internă (reguli de comportament, program, persoanele de contact etc.) și procedurile aplicabile;

9.9. să respecte termenele și clauzele stabilite în cadrul planului de intervenție/ planului individualizat de asistență și îngrijire;

9.10. să anunțe orice modificare intervenită în legătură cu situația sa personală pe parcursul acordării serviciilor sociale și a venitului lunar (creștere plafon pensie, obținere grad de handicap);

9.11. să achite, în termen, contribuția lunară conform angajamentului de plată asumat să participe activ în procesul de furnizare a serviciilor sociale și la reevaluarea și revizuirea planului de intervenție/planului individualizat de asistență și îngrijire;

10. Soluționarea reclamațiilor 

10.1. Beneficiarul are dreptul de a formula verbal și/sau în scris reclamații cu privire la acordarea

serviciilor sociale.

10.2. Reclamațiile pot fi adresate furnizorului de servicii sociale direct sau prin intermediul oricărei persoane din cadrul echipei de implementare a planului individualizat.

10.3. Furnizorul de servicii sociale are obligația de a analiza conținutul reclamațiilor, consultând atât beneficiarul de servicii sociale, cât și specialiștii implicați în implementarea planului de intervenție/ planului individualizat de asistență și îngrijire și de a formula răspuns în termen de maximum 10 zile de la primirea reclamației.

10.4. Dacă beneficiarul de servicii sociale nu este mulțumit de soluționarea reclamației, acesta se poate adresa în scris Comisiei de mediere socială de la nivelul județului Timiș care va clarifica prin dialog divergențele dintre părți sau, după caz, instanței de judecată competente.

11. Litigii

11.1. Litigiile născute în legătură cu încheierea, executarea, modificarea și încetarea ori alte pretenții decurgând din prezentul contract vor fi supuse unei proceduri prealabile de soluționare pe cale amiabilă.

11.2. Dacă după 15 zile de la începerea acestor proceduri neoficiale furnizorul de servicii sociale și beneficiarul de servicii sociale nu reușesc să rezolve în mod amiabil o divergență contractuală, fiecare poate solicita Comisiei de mediere socială mijlocirea soluționării divergențelor sau se poate adresa instanțelor judecătorești competente.

12. Rezilierea contractului

În funcție de natura serviciilor sociale oferite de către furnizorul de servicii sociale, părțile contractuale pot conveni asupra daunelor care se vor plăti de către părțile responsabile.

12.1. Constituie motiv de reziliere a prezentului contract următoarele:

a) refuzul obiectiv al beneficiarului de servicii sociale de a mai primi serviciile sociale, exprimat în mod direct sau prin reprezentant;

b) nerespectarea în mod repetat de către beneficiarul de servicii sociale a regulamentului de ordine interioară al furnizorului de servicii sociale;

c) încălcarea de către furnizorul de servicii sociale a prevederilor legale cu privire la serviciile sociale, dacă este invocată de beneficiarul de servicii sociale;

d) retragerea autorizației de funcționare sau a acreditării furnizorului de servicii sociale;

e) limitarea domeniului de activitate pentru care furnizorul de servicii sociale a fost acreditat, în măsura în care este afectată acordarea serviciilor către beneficiarul de servicii sociale;

f) schimbarea obiectului de activitate al furnizorului de servicii sociale, în măsura în care este afectată acordarea serviciilor către beneficiarul de servicii sociale.

g) În urma producerii unor situații de abuz sau a unor evenimente deosebite, cu impact direct asupra personalului care acordă servicii de centru de zi 

h) nerespectarea de către beneficiar a oricăreia dintre obligațiile prevăzute în prezentul contract.

13. Încetarea contractului

13.1. Constituie motiv de încetare a prezentului contract următoarele:

a) expirarea duratei pentru care a fost încheiat contractul;

b) acordul părților privind încetarea contractului;

c) scopul contractului a fost atins;

d) forța majoră, dacă este invocată;

e) beneficiarul nu mai îndeplinește condițiile de acordare prevăzute de legislația în vigoare privind acordarea serviciilor sociale persoanelor vârstnice;

f) decesul beneficiarului;

g) comportamentul nepotrivit față de personalul din centrul de zi (agresivitate verbală și fizică), injurii și cuvinte jignitoare adresate de beneficiar personalului centrului de zi, acuze nejustificate și repetate la adresa personalului.

h) schimbarea domiciliului beneficiarului în altă localitate;

i) contactarea unei boli contagioase sau psihice (de tipul psihozelor) care pot afecta pe ceilalți beneficiari

j) încadrarea în grad de dependenţă I, la reevaluare;

k) încadrarea beneficiarului în grad de handicap grav cu asistent personal de către Comisia de Expertiză Medicală a Persoanelor cu Handicap pentru Adulţi Timiş.

l) lipsa dovezii dispariției riscului de contaminare a celorlalte persoane /centrului (adeverințe medicale, buletine de dezinsecție, etc.) - după perioada maximă de suspendare.

13.2 Suspendarea contractului

Constituie motiv de suspendare a prezentului contract următoarele:

-Instituționalizare centre rezidențiale sau unități spitalicești, efectuarea unor tratamente de recuperare în centre specializate, cu prezentarea dovezii la suspendarea serviciilor din motive bine justificate prin acte doveditoare - perioada minimă de suspendare va fi de 30 zile calendaristice, până la maxim 2 luni;

- pentru evitarea răspândirii de boli infecto-contagiase (ex.clostridium) sau infestarea cu insecte parazite (ploșnițe, păduchi,etc.) cu dovada dispariției riscului de contaminare a celorlalte persoane /centrului (adeverințe medicale, buletine de dezinsecție, etc.) 
- perioada minimă de suspendare va fi de 30 zile calendaristice, până la maxim 4 luni.

